**Referat fra ledermøte i NESODDEN VELFORBUND den 22.3.2018:**

Referent: Grethe Marie Belboe

**Agenda på ledermøtet:**

* Strandryddeuke
* Veilys
* Innfartsparkering
* Eventuelt

**REFERAT:**

15 velforeninger/veilag var til stede på møtet.

**Strandryddeuke:**

Velforbundet ble orientert om tiltaket i et styremøte og mente dette var noe vi og velene burde støtte opp om. Lars Dalen fra [Marinreperatørene](https://www.facebook.com/marinrep/) var invitert til dette møtet for å orientere om dette:

Strandryddedagen/uken er et tiltak for å renske opp, vurdere funn og dermed mulig forbedre plast i naturen og da spesielt i sjøen. Dette begynte i Australia. Her i Norge blir [strandryddedagen](https://holdnorgerent.no/om-strandryddedagen/) arrangert den første lørdagen i mai. I år blir det arrangert en hel uke fram til denne dagen, dvs lørdag 5. mai, med stor mediedekning bl.a. i NRK.

Rydde velstranda er jo noe vi har drevet med lenge, men nå prøves det å få fokus på dette og lage en overordnet aksjon. Marinreparatørene rydder Steilene, hver vår, før fuglene kommer.

Kommunen kan være en aktør, men det er i utgangspunktet en privat-rettet engasjement.

Noe utstyr er påkrevet for registrering og deltakelse i et lotteri. Det planlegges med fem hentepunkter med rydde utstyr: Egne sekker, ([kystlotteriet](http://www.kystlotteriet.no/) – nasjonal trekning – fine opplevelsespremier) som skal leveres inn på spesielle [mottakssteder](http://www.kystlotteriet.no/returpunkter/) fordi innhold og funnsted skal registreres. Dette for å få en statistikk som brukes til forebyggende arbeid. Sekkene skal i utgangspunktet ligge på [hentepunktene](http://www.kystlotteriet.no/utleveringspunkter/) hele året, slik at man kan rydde når det passer.

Hentepunktene var i fjor: Kiwi Flaskebekk, Spar på Fagerstrand, Joker på Fjellstrand, Kiwi Kirkekrysset, Tangenten. Det er ikke helt klart om disse sier ja i år også. Nærmere beskjed blir gitt.

Det vil være seks mottakssteder – noen på bryggene – ikke klart enda. Kommer info om dette før mai.

Rydd så mye som mulig på strandområdet innenfor velet, samt oversikt over hvor det ryddes. Naturlig gjennom velene. Hvert vels rydding er en aksjon – registrere aksjonen. (Hold Norge rent sine sider). «Rydd en strand».

Strandryddeuken starter mandag 30. april.Selv om strandryddedagen i år blir 5. mai, så trenger det ikke nødvendigvis være den dagen man er ute og rydder. Det viktigste er at stranden blir ryddet.

MEN:
1. pri: Rydde

2. pri: Registrere

Bønn om å «rydde smått»: Det er ikke sikkert man finner så mye – men plukk opp det man finner. Det som er smått er like viktig – om ikke viktigere enn det store. Det er de små plastbitene dyrene ser på som mat.

Hvis man klarer å rydde gjennom hele sommerhalvåret og gjerne på vinteren også, så er det best. Hvis man går og småplukker hele tiden, og ønsker å registrere dette, så finnes det en Facebookside opprettet av Per-Erik Schulze: [2 minutters strandrydding Norge - Se hva jeg fant!](https://www.facebook.com/groups/1010307202359291/) – her kan «smårydderne» registrere plukkingen sin og legge ut bilder av funnene sine.

Det skjer ting: Det er et stort samarbeid på tvers av faggrupper, som benytter statistikkene til positive handlinger. Eks. Q-tips og tanntrådbøyler som mange kaster i toalettet. (Det skal man ikke gjøre!) Flyter opp i overvannet ved store regnskyll – og ut i havet. Marinreparatørene har fått de store kjedene til å avslutte distribusjon av Q-tips med plastpinner!

Et annet eks: Detonasjonstråder fra sprengninger. Hule plastledninger – godtas ikke lengre av kommuner og oppdragsgivere.

NVF og velene er de viktigste aktørene fordi vi er spredt rundt på Nesodden og har allerede dugnader på strendene, så det er naturlig å samarbeide med disse.

NVF sender ut info til velene om facebook-side og videresender all info som kommer utover.

«Adopter en strand» – grupper som tar på seg å rydde strender og forplikter seg til å rydde flere ganger i året. Vel-strendene holdes foreløpig unna de strendene som blir tildelt.

Velene må gi tilbakemelding om de ønsker at andre grupper adopterer strendene deres. Hvilke områder er «ledige»?

Det er kort tid frem til den tiden – hvis man ikke klarer det den uka – ta det i løpet av den årlige dugnaden som velet har. Det var positiv respons for gjennomføring på møtet.

Skal NVF opprette en egen Facebook-side for dette?

Innspill fra salen: Ønskelig å få i stand en avtale med kommunen/Teigen om å levere avfall uten å betale, ved alle dugnader.

**Veilys:**

Ikke så mye å si om denne saken, da den står litt stille. Ordfører var på møte hos oss i fjor. Vie er enige om at det er uenigheter om eierskap. Ordfører og rådmann har blitt skiftet ut. Vi har hatt møte med de nye i januar 2018 – presenterte vårt syn; dvs. kommunen eier alt veilys. Står i overdragelseskontrakten fra e-verket. Vi skal ha et nytt møte rett etter påske.
Veilys tas opp som en egen sak etter årsmøtet i år, som avholdes i Auditoriet på Tangenten på torsdag den 3. mai kl. 19.15-21.15.

Kommunen har lagt inn et visst beløp i budsjettet som skal benyttes til vedlikehold av lys på private veier i 2018, ihht. avtale med NVF. Standarden er dårlig! NVF vil stå på kravet om at hvis ansvaret skal over til veilagene så skal det overdras i en så god stand at det går an å leve med det.

Stolpene er et eget kapittel, disse eies med noen unntak av e-verket.

Nye Elektropartner bytter pærer men ikke i defekte armaturer. Når det nå settes opp nye stolper så er det nå et krav om at de setter opp nye armaturer til LED.

Så fort vi vet noe om dette, så sender vi ut info pr e-mail.

**Innfartsparkering:**

Har blitt et problem på Nesodden. Det ble luftet litt meninger og de som en del ideer til løsning som NVF formidler videre til kommunens representanter.

Hva kan vi gjøre? Ideer som dukket opp:

* Forslag om at de som parkerer og skal videre med buss får gratis parkering. Resten må betale parkering.
* Sette krav til utbyggere om at de bidrar til infrastrukturen. Hvor mye må disse bidra? Hva slags tanker har kommunen om dette?
* Grønnere infrastruktur – gang og sykkelstier. Hva slags tanker har kommunen om dette?
* Kan båten anløpe flere steder langs Nesodden?
* Private parkeringer – leie ut på dagtid? Villaeierne på Tangen kan være interessert i å leie ut?
* Barnehagene oppretter parkering for «sine» foreldre?
* Slutte å halvere eksisterende parkeringsplasser.
* Opprette midlertidige parkeringsplasser der det er mulig. På kortsiktig basis.
* Flere ekspressbusser/shuttlebusser i rushtiden.
* Flere parkeringer på vestsiden. Avlaster automatisk de på østsiden.
* Kan velene bidra med områder som kan brukes?

Hva er kommunens tanker rundt dette?

Det ble foreslått å få til en undersøkelse; Hva ønsker brukerne? Gang og sykkelvei, parkering, langt å gå? Hvor kommer du fra? Hvorfor parkerer du her? Dele parkering for de som har barnehage? Hva er behovene?

Gjør kommunen bruker-undersøkelser? Ledermøtet retter en sterk oppfordring til kommunen om å lage en storstilt brukerundersøkelse om dette! Kartlegging!

**Eventuelt:**

Alværn vel tilbyr seg å låne ut velhusene sine til møter som NVF avholder. Det er en god ide å bruke alle velhus som har kapasitet.

Valgkomiteen oppfordrer til å ta kontakt hvis noen kjenner noen eller selv er interessert i å sitte i styret i NVF. Hvis noen sitter med en lederspire i magen, så er det ønskelig at valgkomiteen blir tipset om dette. Det blir muligens et leder-bytte til neste år, og det er ønskelig at ny leder, har sittet et år som styremedlem, for at den nye lederen skal bli kjent med styrets arbeid, bli kjent med medlemmene og opprettholde kontinuitet i styrearbeidet. Send mail til kontakt@nesoddenvelforbund.no eller ring til Arne Lendl på tlf: 93861151 eller Per Hopsø på tlf: 90986842.